— Ад 12. Ва ўсіх развітых краінах апошнім часам ідзе пашырэнне календара. Я не стамлюся паўтараць, што прышчэпка — просты спосаб абараніць дзіця ад сур'ёзных інфекцый. Як доктар, які бачыць, як хварэюць непрышчэпленыя дзеці на інфекцыі, ад якіх іх мелі магчымасць абараніць бацькі, але не зрабілі гэтага, хачу сказаць, што хваробы гэтыя вельмі сур'ёзныя. Здавалася б, дзе той коклюш? Але кожны дзень у бальніцы, дзе я працую, пару дзяцей з ім знойдзецца. Калі гэта зусім малое дзіця, прыступы начнога закашлівання выбіваюць з жыцця ўсю сям'ю. У дзіцяці першага года жыцця справа можа дайсці да спынення дыхання. Год таму ў нас у клініцы было такое малое, якое, на шчасце, удалося рэаніміраваць, але лячыцца яму давялося доўга.